รายการเดินหน้าประเทศไทย : โครงการตลาดประชารัฐ
นายนิสิต จันทร์สมวงศ์ รองปลัดกระทรวงมหาดไทย กล่าวผ่านรายการเดินหน้าประเทศไทย ว่า รัฐบาลมีความต้องการปฎิรูปเศรษฐกิจฐานรากของประเทศให้มีความเข้มแข็ง ผ่านการสนับสนุนให้ตลาดประชารัฐ 9 ประเภท คือ ตลาดประชารัฐ Green Market /ตลาดประชารัฐคนไทยยิ้มได้ /ตลาดประชารัฐท้องถิ่นสุขใจ /ตลาดประชารัฐ กทม. /ตลาดประชารัฐของดีจังหวัด 76 แห่ง /ตลาดประชารัฐ Modern Trade /ตลาดประชารัฐของดีวิถีชุมชน /ตลาดประชารัฐต้องชม และตลาดประชารัฐตลาดวัฒนธรรม ถนนสายวัฒนธรรม 76 แห่งทั่วประเทศ ผ่านการบูรณาการทุกหน่วยงานที่จะช่วยสร้างโอกาสสร้างอาชีพ สร้างรายได้ และสร้างความสุขให้กับประชาชน โดยจะเน้นต่อยอที่มีผู้ซื้อขายอยู่แล้วเดิมต่อยอดให้เกิดผู้ค้าหน้าใหม่ เพิ่มพื้นที่ตลาดใหม่ ขยายตลาดเดิม เพิ่มความหลากหลายในการนำสินค้าเอามาจำหน่าย เพื่อให้คนในชุมชนมีรายได้มีงานทำ 


 
ทั้งนี้ จะเปิดให้ผู้ประกอบการรายใหม่ที่มีความประสงค์พื้นที่ค้าขายลงทะเบียนเพื่อสมัครเข้าร่วมโครงการได้ ตั้งแต่วันที่ 10-30 พฤศจิกายน 2560 และเปิดให้เริ่มจำหน่ายในวันที่ 5 ธันวาคม 2560 โดยสามารถไปลงทะเบียนได้ที่ศูนย์ดำรงธรรมจังหวัดทุกจังหวัดและศูนย์ดำรงธรรมอำเภอทั่วประเทศ เพียงใช้บัตรประชาชนเท่านั้น
 
 
กริช  รวิวรรณ/สวท.